Kersfees kom, Kersfees kom...
Mag jy en jou gesin in hierdie komende feestyd weer opnuut dankbaarheid beleef vir gesondheid, samesyn en mekaar. Ons hoop dis vir elke Helpie-familie 'n somerkersfees vol vrede en vreugde.
Jaarblad binnekort beskikbaar
Die 2020-jaarblad sal eersdaags elektronies aan u gestuur word in die formaat van 'n aanlyn-tydskrif. Ons hoop dat julle daarin die positiwiteit, dankbaarheid en liefde sal voel en sien waarmee Helpmekaar op 2020 terugkyk.
Let wel: die geld wat aan die einde van verlede jaar betaal is vir die jaarblad, op die handboeklys, is aangewend vir die Dis100-bederfies wat u kind ontvang het, o.a. plakkies, sonneblom en kolwyntjie.
Aster is op dvd
Die produksie-dvd's is reeds deur die graadvoogde uitgedeel. Indien u kind dit nie ontvang het nie, kan dit in die nuwe jaar afgehaal word by die finansiële kantoor.
Alle individuele foto's (gr.9-11) wat bestel is, is op Vrydag 27 November uitgedeel in die skoolsaal. Die foto's wat nie daardie dag deur leerders afgehaal is nie, sal in die eerste skoolweek van 2021 uitgedeel word.